
Propunere de inițiere a procesului amalgamare voluntară 
 
 Consiliului local 
 ComunaCrihana , raionul Orhei  
În conformitate cu prevederile art. 8 lit. c) și art. 9 alin. (1) lit. a) al Legii nr. 225/2033 cu privire la amalgamarea voluntară a unităților administrativ-teritoriale și art. 14 alin. (2) lit. k1) și 29 alin. (1) lit. z) al Legii nr. 436/2006 cu privire la administrația publică locală[footnoteRef:1],  [1: ] 


În calitate de primar[footnoteRef:2] al comunei  Crihana , raionul Orhei , prezint consiliului local, spre aprobare, propunerea privind inițierea procesului de amalgamare voluntară a UAT Crihana cu UAT Zorile, UAT Cucuruzeni , UAT  Mălăiești , UAT Brăviceni .  [2: .] 

Procesul de amalgamare voluntară a localităților sus-menționate este în conformitate cu criteriile prevăzute de Legea nr. 225/2023 cu privire la amalgamarea voluntară a unităților administrativ-teritoriale și de Metodologia de amalgamare voluntară a unităților administrativ-teritoriale, aprobată prin Hotărârea Guvernului nr. 925/2023. Astfel, între unitățile administrativ-teritoriale nominalizate există continuitate teritorială și populația totală depășește numărul minim solicitat de 3 000 de locuitori. 

Conform cadrului normativ, unitățile administrativ-teritoriale care decid să inițieze procesul de amalgamare voluntară beneficiază de stimulente financiare pentru pregătirea procesului de amalgamare. Localitățile care adoptă deciziile finale de amalgamare beneficiază de asemenea și de resurse financiare pentru investiții capitale și pentru susținerea bugetului local de la Fondul național de amalgamare voluntară a localităților.  

Este important de menționat că decizia de inițiere a procesului de amalgamare voluntară constituie un prim pas, care marchează începutul unui proces de discuții, analiză și pregătire a procesului de amalgamare voluntară. Această decizie inițială nu reprezintă o decizie finală cu privire la amalgamarea (unirea) propriu-zisă a localităților. Decizia de amalgamare voluntară va fi pusă în discuție și propusă spre aprobare consiliilor locale vizate la o etapă ulterioară după ce vor fi realizate toate procesele de analiză, pregătire și de consultare a locuitorilor, conform cerințelor legale. 

După adoptarea deciziei de inițiere a amalgamării voluntare, urmează activitatea grupului de lucru comun format din reprezentanții tuturor unităților administrativ-teritoriale participante. În cadrul acestui grup de lucru comun vor fi discutate subiectele de interes comun, va fi elaborat proiectul de decizie privind amalgamarea voluntară, va fi decisă solicitarea primului stimulent, elaborarea viziunii comune cu privire la UAT amalgamată, etc. De asemenea, pe parcurs, și în special după elaborarea și aprobarea proiectului de decizie privind amalgamarea voluntară de către grupul de lucru comun, în fiecare participantă la proces urmează să fie implementat un amplu proces de consultare a locuitorilor cu privire la această inițiativă/decizie. 

Având în vedere cele menționate mai sus, reiterez propunerea adresată consiliului local   comunei Crihana privind inițierea amalgamării voluntare a UAT Crihana cu UAT Zorile, UAT Cucuruzeni , UAT  Mălăiești , UAT Brăviceni . 

Primarul comuna Crihana                                                 Ion Stratulat 
